Peniankai (Anykščiai)

Peniankai – kaimas Anykščių rajono savivaldybėje, 2 km nuo Šeimyniškių. Priklauso Pagirių seniūnaitijai (nuo 2009 m.). Šiaurinę kaimo dalį užima pramoniniai sodai. Priklauso Dabužių parapijai.

Archeologijos paminklas – Peniankų pilkapynas yra 2 km į rytus nuo Kavarsko–Anykščių kelio, netoli Šventosios ir Limenės santakos. Išliko 41 pilkapis. 1976 m. pilkapyną surado ir 3 pilkapius ištyrė Istorijos instituto archeologai. Pilkapių forma, sampilai, laidojimo papročiai būdingi I tūkstantmečio viduriui.

Prie kelio į Šeimyniškius (posūkyje į Karalienės liūną) 1970 m.  pastatytas medžio paminklas paskenduolei Veronikai.

 Istorija 

Konstantinas Klimčickas nuo XIX a. vidurio valdė gretimus Dabužių bei Peniankų dvarus. 1948 m. vasario 7 d. Peniankų kaime, Onos Jacevičienės namuose, buvo suimti ir įkalinti Algimanto apygardos vado adjutantas Povilas Žarskus-Darius (g. 1929 m.) ir Lokio būrio vadas Liudas Sudeikis-Klajūnas.

1949 m. kaimas buvo įjungtas į kolūkį „Tarybų Lietuva“, vėliau priklausė Anykščių sodininkystės tarybiniam ūkiui, Ažuožerių sodininkystės kolūkiui, kol 1992 m. ūkis iširo.

 Gyventojai 

 Šaltiniai 

Kategorija:Anykščių rajono savivaldybės gyvenvietės